Astudiaeth Achos Blaenau Gwent (CR)

Mae Plentyn B yn nodi ei bod yn fenyw sy’n 11 mlwydd a 2 fis oed.

Mae Plentyn B yn “Blentyn sy’n Derbyn Gofal” (CLA) a Blaenau Gwent yw’r Awdurdod Lleol cyfrifol.

Mae Plentyn B wedi cael ei lleoli gyda gofalwyr maeth ers ychydig dros flwyddyn. Mae Plentyn B wedi ymgartrefi’n dda. Mae gofalwyr Plentyn B yn ei disgrifio yn blentyn 'dymunol' sy'n 'hyderus ac yn gwrtais’.

Cafodd Plentyn B ei chyfeirio at y Gwasanaeth Troseddau Ieuenctid (GTI) gan ei Gweithiwr Cymdeithasol yn y Gwasanaethau Plant. Mae Plentyn B wedi bod yn dyst i gam-drin domestig difrifol wrth fyw gartref. Roedd pryderon bod Plentyn B yn chwarae mwy o rôl y partner i’w thad, lle'r oedd llawer o reolaeth ganddo.

Mae Plentyn B yn cael trafferth gyda pherthnasau gyda’i ffrindiau, ac yn aml yn dangos meddiannaeth tuag at ei ffrindiau. Mae Plentyn B wedi defnyddio'r rhyngrwyd yn amhriodol i 'sgwrsio' yn rhywiol gyda 'bot' ac wedi gwneud sylwadau rhywiol amhriodol i blant eraill yn y lleoliad maeth.

Mae Plentyn B wedi rhoi caniatâd i gymryd rhan mewn rhaglen waith gyda'r Gwasanaeth Troseddau Ieuenctid. Dechreuodd waith Dulliau Adferol ac mae hyn yn parhau.

Mae Plentyn B wedi ymgysylltu’n dda o’r cychwyn cyntaf a chafodd cynllun ei ddatblygu. Mae’r cynllun yn cynnwys:

* Deall perthnasoedd iach
* Trafod diogelwch ar y rhyngrwyd
* Deall rhyw a'r gyfraith
* Deall secstio
* Trafod iaith briodol

Dechreuodd y Gweithiwr Allweddol Dulliau Adferol sgwrs drwy feithrin perthynas â Phlentyn B. Mae Plentyn B yn ymgysylltu’n dda ac yn agored am ei gobeithion a'i breuddwydion ar gyfer y dyfodol, y pethau y mae hi’n ei hoffi, ei chas bethau a’i hofnau.

Mae gwaith ar berthnasoedd iach wedi dechrau a bydd yn parhau er mwyn galluogi Plentyn B i gwblhau’r cynllun mewn modd sy’n ystyriol o drawma.